12. ΝΟΜΟΘΕΤ. ΔΙΑΤΑΓΜΑ υπ’ αριθ. 3353 της 31 Αυγ./7 Σεπτ. 1955 Περί ρυθμίσεως εμφυτευτικών ζητημάτων της Επαρχίας Ολυμπίας. Άρθρον μόνον.-1.Ειδικώς επί των εμφυτευτικών κτημάτων της επαρχίας Ολυμπίας του νομού Ηλείας, των εμπιπτόντων εις τας διατάξεις του κεφ. Β΄ του Ν.Δ. 3096/1954, η εις τον ψιλόν κύριον οφειλομένη αποζημίωσις, δια την κατά τας διατάξεις ταύτας εξαγοράν υπό του εμφυτευτού της ψιλής κυριότητος, συνίσταται, προκειμένου περί ψιλών κυρίων κεκτημένων συνολικώς εμφυτευτικήν γαιοκτησίαν ανωτέραν  Σελ. 266(β) ΞΒ-70 των 50 στρεμμάτων εις το 1/2, κατωτέραν δε των 50 στρεμμάτων εις τα 2/3 της τρεχούσης αξίας της παραχωρηθείσης εις τον εμφυτευτήν ασκεπούς γης, λαμβανομένης εις οίαν κατάστασιν ήτο όταν παρήχθη η εμφυτευτική σχέσις. 2.Η ανωτέρω αποζημίωσις εξοφλείται υπό του υποχρέου εμφυτευτού δια 10 ίσων ετησίων ατόκων δόσεων, καταβάλλεται δε και εισπράττεται κατά τα οριζόμενα εις τας διατάξεις των παρ. 5 και 6 του άρθρ. 18 του Ν.Δ. 3096/1954, ως ετροποποιήθησαν δια της παρ. 1 του άρθρ. 32 του Νόμ. 3194/1955, αναλόγως εν προκειμένω εφαρμοζομένας. Μέχρι της καταβολής της πρώτης δόσεως της αποζημιώσεως καταβάλλεται εις τον ψιλόν κύριον ο ισχύων εμφυτευτικός κανών. Πάντως, κανών δεν καταβάλλεται δια το γεωργικόν έτος από 1.10.1954 μέχρι 30.9.1955. 3.Η εν τέλει της παρ. 3 του άρθρ. 32 του Νόμ. 3194/1955 φράσις «εις 8 ίσας ετησίας δόσεις εξοφλουμένην επί απλώ τόκω 6%» αντικαθίσταται δια της φράσεως «εις 8 ίσας ετησίας δόσεις επί απλώ τόκω 6% και προκειμένου περί εμφυτευτικών εν Ολυμπία κτημάτων, εις 8 ίσας ετησίας ατόκους δόσεις». 4.Πάσαι αι περί εξαγοράς της ψιλής κυριότητος εμφυτευτικών κτημάτων διατάξεις του Κεφ. Β΄ του Ν.Δ. 3096/1954 ως ετροποποιήθησαν δια του άρθρ. 32 του Νόμ. 3194/1955, αι μη αντικείμεναι εις τας διατάξεις του παρόντος άρθρου, εφαρμόζονται και επί των εμφυτευτικών κτημάτων Ολυμπίας. 5.Δια Β.Δ/τος, εκδιδομένου προτάσει του επί της Γεωργίας Υπουργού επιτρέπεται η κωδικοποίησις εις ενιαίον κείμενον των διατάξεων του Ν.Δ. 3096/1954, του άρθρ. 32 του Νόμ. 3194/1955 και του παρόντος άρθρου. 6.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 17.Γ.β.8-12 Εμφυτευτικά Κτήματα 